CELEX: 32021D1919
Language: bg
Date: 2021-10-29 00:00:00
Title: Решение (ЕС) 2021/1919 на Съвета от 29 октомври 2021 година относно позицията, която трябва да се заеме от името на Европейския съюз, относно приемането на решение чрез писмена процедура от участниците в Споразумението за официално подкрепяните експортни кредити за преразглеждането на Отрасловата договореност за производството на електроенергия чрез изгаряне на въглища, съдържаща се в приложение VI от същото споразумение

4.11.2021   
               
               
                  BG
               
               
                  Официален вестник на Европейския съюз
               
               
                  L 389/21
               
            
         РЕШЕНИЕ (ЕС) 2021/1919 НА СЪВЕТА
         от 29 октомври 2021 година
         относно позицията, която трябва да се заеме от името на Европейския съюз, относно приемането на решение чрез писмена процедура от участниците в Споразумението за официално подкрепяните експортни кредити за преразглеждането на Отрасловата договореност за производството на електроенергия чрез изгаряне на въглища, съдържаща се в приложение VI от същото споразумение
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Насоките, съдържащи се в Споразумението за официално подкрепяните експортни кредити (наричано по-нататък „споразумението“) на Организацията за икономическо сътрудничество и развитие (ОИСР), включително Отрасловата договореност за производството на електроенергия чрез изгаряне на въглища (ОДВП), съдържаща се в приложение VI към споразумението, са транспонирани и следователно са правно обвързващи в Съюза с Регламент (ЕС) № 1233/2011 на Европейския парламент и на Съвета (1).
                  
               
                     (2)
                  
                  
                     В съответствие с ОДВП участниците в споразумението (наричани по-нататък „участниците“) следва да приемат решение чрез писмената процедура за преразглеждане на ОДВП с цел по-нататъшно укрепване на нейните условия, за да допринесат за общата цел за справяне с изменението на климата и да продължат постепенното намаляване на официалната подкрепа за въглищните електроцентрали.
                  
               
                     (3)
                  
                  
                     Решението за преразглеждане на ОДВП следва да бъде в съответствие с международните ангажименти на Европейския съюз по силата на Парижкото споразумение и политиката на Съюза в областта на климата.
                  
               
                     (4)
                  
                  
                     В заключенията си относно дипломацията в областта на климата и енергетиката — реализиране на външното измерение на Европейския зелен пакт от 25 януари 2021 г. Съветът призова за постепенно премахване в световен мащаб на вредните за околната среда субсидии за изкопаеми горива в съответствие с ясен график и за решителна и справедлива промяна в световен мащаб към неутралност по отношение на климата, включително постепенно премахване на въглищата, които горят без улавяне и съхранение на въглерод, в производството на енергия и – като първа стъпка – незабавно прекратяване на всякакво финансиране на нови въгледобивни инфраструктури в трети държави.
                  
               
                     (5)
                  
                  
                     Целесъобразно е да се установи позицията, която трябва да се заеме от името на Съюза, по отношение на приемането на решение чрез писмена процедура от участниците за преразглеждането на ОДВП, тъй като решението на участниците ще бъде обвързващо за Съюза и може да окаже съществено въздействие върху съдържанието на правото на Съюза по силата на Регламент (ЕС) № 1233/2011,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза, по отношение на приемането на решение чрез писмена процедура от участниците за преразглеждането на Отрасловата договореност за производството на електроенергия чрез изгаряне на въглища, съдържаща се в приложение VI към Споразумението за официално подкрепяните експортни кредити на Организацията за икономическо сътрудничество и развитие, се основава на позицията на Европейския съюз (2).
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 29 октомври 2021 година.
            
               
                  За Съвета
               
               
                  Председател
               
               G. DOVŽAN
            
         
         
            (1)  Регламент (ЕС) № 1233/2011 на Европейския парламент и на Съвета от 16 ноември 2011 г. за прилагането на определени насоки в областта на официално подкрепяните експортни кредити и за отмяна на решения 2001/76/ЕО и 2001/77/ЕО на Съвета (ОВ L 326, 8.12.2011 г., стр. 45).
         
            (2)  Вж. документ ST 12623/21 на http://register.consilium.europa.eu.